## Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

### NN 136/2006 (18.12.2006.), Pravilnik o izmjenama i dopunama Pravilnika o uvjetima i načinu ostvarivanja prava na ortopedska i druga pomagala

# HRVATSKI ZAVOD ZA ZDRAVSTVENO OSIGURANJE

**3083**

Na osnovi članka 138., a u svezi s člankom 139. Zakona o obveznom zdravstvenom
osiguranju (»Narodne novine«broj 85/06.,105/06. i 118/06.) i članka 19. Statuta
Hrvatskog zavoda za zdravstveno osiguranje (»Narodne novine« broj 16/02., 24/02.
i 58/03.) Upravno vijeće Hrvatskog zavoda za zdravstveno osiguranje na 39.
sjednici održanoj 7. prosinca 2006. godine donijelo je

## PRAVILNIK

### O IZMJENAMA I DOPUNAMA PRAVILNIKA O UVJETIMA I NAČINU OSTVARIVANJA PRAVA NA ORTOPEDSKA I DRUGA POMAGALA

Članak 1.

U Pravilniku o uvjetima i načinu ostvarivanja prava na ortopedska i druga
pomagala (»Narodne novine« broj 25/05., 41/05., 88/05., 125/05., 155/05.,
24/05., 36/06., 46/06., 88/06., 96/06. i 112/06. – u daljnjem tekstu: Pravilnik)
u Popisu pomagala iz članka 3. Pravilnika, za pomagala pod rednim brojem:
– 145., šifra pomagala APNB01F, u stupcu broj 12. broj:»42,56« zamjenjuje se
brojem: »510,72«
– 146., šifra pomagala APNB02D, u stupcu broj 12. broj:»84,65« zamjenjuje se
brojem: »1015,82«
– 147., šifra pomagala APNB057, u stupcu broj 12. broj: »42,56« zamjenjuje se
brojem: »510,72«
– 148., šifra pomagala APNB065, u stupcu broj 12. broj:»130,00« zamjenjuje se
brojem: »260,00«
– 199., šifra pomagala AORZ111, u stupcu broj 13. riječ: »serijski« zamjenjuje
se riječju: »individualno«
– 207., šifra pomagala AONK054, u stupcu broj 13. riječ: »serijski« zamjenjuje
se riječju: »individualno«
– 259., šifra pomagala AOFK18J, u stupcu broj 13. riječ: »serijski« zamjenjuje
se riječju: »individualno«
– 364., šifra pomagala EPSM41B, u stupcu broj 5. iza riječi: »doktor« dodaje se
riječ: »kirurg«
– 365., šifra pomagala EPSM429, u stupcu broj 5. iza riječi: »doktor« dodaje se
riječ: »kirurg«
– 366., šifra pomagala EPSM437, u stupcu broj 5. iza riječi: »doktor« dodaje se
riječ: »kirurg«
– 469., šifra pomagala EPSE12J, u stupcu broj 14. brišu se riječi: »u više
oblika inzulina«
– 376., šifra pomagala EPUD011, u stupcu broj 9. ispred broja: »2« dodaje se
riječ: »do«
– 377., šifra pomagala EPUD020, u stupcu broj 9. ispred broja: »2« dodaje se
riječ: »do«
– 483., šifra pomagala EPSE259, u stupcu broj 9. iza broja: »750« dodaje se
riječ: »do 1100«
– 565., šifra pomagala BNLT01E, u stupcu broj 6. riječ: »Direkcije« zamjenjuje
se riječima: »za pomagala«
– 566., šifra pomagala BNLT02C, u stupcu broj 6. riječ: »Direkcije« zamjenjuje
se riječima: »za pomagala«.

Članak 2.

U članku 28. Pravilnika u stavku 7. briše se riječ: »Direkcije«.

Članak 3.

Članak 58. Pravilnika mijenja se i glasi:

»Članak 58.

Osigurana osoba zbog inkontinencije urina ima pravo na sljedeća pomagala za
urogenitalni sustav:
1. kondome:
– silikonske samoljepive s otvorom za spoj na plastičnu vrećicu za urin
– latex koji se lijepi ljepljivom trakom, s otvorom za plastičnu vrećicu za urin
– latex koji se lijepi ljepilom, s otvorom za plastičnu vrećicu za urin
– latex samoljepivi, s otvorom za plastičnu vrećicu za urin
– ljepilo za kondome
– sredstvo za skidanje ljepila za kondome
2. vrećice:
– za urin, uz nogu, u spoju s kondomom i s ispustom, sa zaštitnom tkaninom od
strukturiranog mikrovlakna i dvije vezne trake
– za urin za višekratnu uporabu, sa sistemom za ispust urina
– za urin za jednokratnu uporabu.
Osigurana osoba koja je inkontinentna i nepokretna (ne kontrolira stolicu i
mokrenje), a može sjediti i kretati se uz pomoć invalidskih kolica, ima pravo uz
jednu vrstu kondoma i na dvije vrste vrećica za urin u količini propisanoj
Popisom pomagala za svaku vrstu vrećice. Potrebu i oblik kombinacije dviju vrsta
vrećica utvrđuje urolog pri prvom propisivanju i/ili fizijatar prilikom prve
rehabilitacije, te ugovorni doktor opće/obiteljske medicine uz odobrenje
liječničkog povjerenstva za ortopedska i druga pomagala područnog ureda Zavoda
(u daljnjem tekstu: liječničko povjerenstvo za pomagala).
Osigurana osoba koja je inkontinentna (ne kontrolira stolicu i mokrenje), a zbog
potpune nepokretnosti stalno leži u krevetu (coma vigile i dr.), ima pravo uz
trajne katetere na vrećice za urin za višekratnu uporabu, sa sistemom za ispust
urina i jednokratne nepropusne podmetače za krevet u količini propisanoj Popisom
pomagala.
Osigurana osoba uz odgovarajući broj pomagala iz stavka 1. ovog članka ima pravo
na odgovarajući broj pomagala iz članka 59. i 60. ovog Pravilnika, s tim da
ukupna godišnja količina tih pomagala u kombinaciji, za koja je u Popisu
pomagala propisana pojedinačna godišnja količina, odgovara zbroju njihovih
dnevnih količina potrebnih osiguranoj osobi.
Pomagala koja se mogu ostvariti u kombinaciji prema stavku 4. ovog članka su:
kateteri za jednokratnu uporabu, gel za podmazivanje i dezinfekciju uretre,
kondomi, ljepilo za kondome, sredstvo za skidanje ljepila za kondome, vrećice za
urin i pelene.
Kombinacije pomagala iz stavka 5. ovog članka predlaže specijalist urolog
prilikom propisivanja godišnje količine tih pomagala.
Pravo na pomagala iz stavka 1. ovog članka osigurana osoba ostvaruje na osnovi
prijedloga urologa pri prvom propisivanju i/ili fizijatra prilikom prve
rehabilitacije, te ugovornog doktora opće/obiteljske medicine i uz odobrenje
liječničkog povjerenstva za pomagala.«

Članak 4.

U članku 98. Pravilnika u stavku 1. podstavak 13. briše se.

Članak 5.

Ovaj Pravilnik stupa na snagu osmog dana od dana objave u »Narodnim novinama«.

Klasa: 025-04/06-01/378
Urbroj: 338-01-01-06-1
Zagreb, 7. prosinca 2006.

Predsjednik
Upravnog vijeća Hrvatskog zavoda
za zdravstveno osiguranje
**prim.
Stjepan Bačić, dr. med**., v. r.

Pravilnik, NN 136/2006-3083
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)